
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 289 

24 Δεκεμβρίου 1999 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 312 

Μετατροπή της Δημόσιας Επιχείρησης Ανέγερσης 
Νοσηλευτικών μονάδων σε Ανώνυμη Εταιρεία και 
έγκριση του Καταστατικού της. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 παρ.2 και 2 παρ. 1 του Ν. 
2414/1996 «εκσυγχρονισμός των Δημοσίων Επιχειρήσε¬ 
ων και Οργανισμών και άλλες διατάξεις», σε συνδυασμό 
μετά άρθρα31 του Ν.2523/1997,63του Ν. 2637/1998 και 
83 παρ. 1 του Ν. 2676/1999. 

2. Τις διατάξεις του άρθρου τέταρτου του Ν. 1398/1983, 
όπως έχει τροποποιηθεί και ισχύει σήμερα, του άρθρου 
28παρ.2γτου Ν. 1418/1984 και του άρθρου 54 παρ.3του 
Ν. 2519/1997 και του Ν. 1566/85 άρθρο 70 παρ 8 περιπτ. 
α. και του Ν. 2737 άρθρο 22 παρ. 3. 

3. Τις διατάξεις του κωδ. Ν. 2190/1920 περί ανωνύμων ε¬ 
ταιρειών, όπως ισχύει. 

4. Τις διατάξεις των άρθρων 16 παρ.ΐδ και 29Α του Ν. 
1558/1985 «Κυβέρνηση και Κυβερνητικά Όργανα», που 
προστέθηκε με το άρθρο 27 του Ν. 2081/1997 και τροπο¬ 
ποιήθηκε με το άρθρο 1 παρ. 2α του Ν. 2469/1997. 

5. Την απόφαση 4277/654/1999 του διοικητικού συμ¬ 
βουλίου της Δημόσιας Επιχείρησης Ανέγερσης Νοσηλευ¬ 
τικών Μονάδων (ΔΕΠΑΝΟΜ). 

6. Το γεγονός ότι από τις κανονιστικές διατάξεις αυτού 
του προεδρικού διατάγματος δεν προκαλείται δαπάνη 
στον κρατικό προϋπολογισμό, δεδομένου ότι μετοχικό κε¬ 
φάλαιο της εταιρείας είναι το ήδη καταβεβλημένο κεφά¬ 
λαιο της ΔΕΠΑΝΟΜ των 200.000.000 (άρθρο 8 παρ. 1 του 
Ν. 1398/83). 

7. Την με αριθμό 415/1999 γνωμοδότηση του Συμβου¬ 
λίου της Επικρατείας, 

με πρόταση των Υπουργών Εθνικής Οικονομίας, Οικο¬ 
νομικών, Υγείας και Πρόνοιας και Περιβάλλοντος, Χωρο¬ 
ταξίας και Δημοσίων Εργων, αποφασίζουμε: 

Άρθρο πρώτο 

Το νομικό πρόσωπο ιδιωτικού δικαίου με την επωνυμία 
Δημόσια Επιχείρηση Ανέγερσης Νοσηλευτικών Μονάδων 
(ΔΕΠΑΝΟΜ) που έχει συσταθεί με το τέταρτο άρθρο του 
Ν. 1398/1983, υπάγεται στις διατάξεις του Ν. 2414/1996 


«Εκσυγχρονισμός των Δημοσίων Επιχειρήσεων και Οργα¬ 
νισμών και άλλες διατάξεις». 

Άρθρο δεύτερο 

Η ΔΗΜΟΣΙΑ ΕΠΙΧΕΙΡΗΣΗ ΑΝΕΓΕΡΣΗΣ ΝΟΣΗΛΕΥΤΙ¬ 
ΚΩΝ ΜΟΝΑΔΩΝ (ΔΕΠΑΝΟΜ) μετατρέπεται σε ανώνυμη 
εταιρεία. 

Άρθρο τρίτο 

Το καταστατικό της ανωνύμου εταιρείας έχει ως εξής: 

Άρθρο 1 

Νομική μορφή - Επωνυμία - Έδρα - Διάρκεια 

1. Η ΔΗΜΟΣΙΑ ΕΠΙΧΕΙΡΗΣΗ ΑΝΕΓΕΡΣΗΣ ΝΟΣΗΛΕΥΤΙ¬ 
ΚΩΝ ΜΟΝΑΔΩΝ μετατρέπεται σε ανώνυμη εταιρεία. 

2. Η εταιρεία φέρει την επωνυμία ΔΗΜΟΣΙΑ ΕΠΙΧΕΙ¬ 
ΡΗΣΗ ΑΝΕΓΕΡΣΗΣ ΝΟΣΗΛΕΥΤΙΚΩΝ ΜΟΝΑΔΩΝ ΑΝΩ¬ 
ΝΥΜΗ ΕΤΑΙΡΕΙΑ και το διακριτικό τίτλο ΔΕΠΑΝΟΜ ΑΕ. 

3. Η εταιρεία λειτουργεί χάριν του δημοσίου συμφέρο¬ 
ντος και για την κοινή ωφέλεια κατά τους κανόνες της ι¬ 
διωτικής οικονομίας και τελεί υπό την εποπτεία του Κρά¬ 
τους, ασκούμενη από τον Υπουργό Υγείας και Πρόνοιας 
και τον Υπουργό Περιβάλλοντος, Χωροταξίας και Δημο¬ 
σίων Έργων. Επ’ αυτής έχουν εφαρμογή οι διατάξεις του 
Ν. 2414/1996, του άρθρου τετάρτου του Ν.1398/1983, ό¬ 
πως τροποποιήθηκε και ισχύει κάθε φορά και συμπληρω- 
μσπκάτου κωδ. Ν. 2190/1920. 

4. Έδρα της εταιρείας ορίζεται η Αθήνα. 

5. Η διάρκεια της εταιρείας είναι πενήντα (50) χρόνια, 
που αρχίζουν από τη δημοσίευση του παρόντος διατάγ¬ 
ματος, μπορεί δε να παραταθεί με απόφαση της Γενικής 
Συνέλευσης και τροποποίηση του καταστατικού. 

Άρθρο 2 

Σκοπός 

Σκοπός της ΔΕΠΑΝΟΜ ΑΕ είναι: 

α) Η με εντολή του Υπουργού Υγείας και Πρόνοιας ολι¬ 
κή ή μερική μελέτη, κατασκευή, επέκταση, συντήρηση, 
οργάνωση, προμήθεια και κάθε είδους εξοπλισμός κάθε 
είδους νοσηλευτικής, υγειονομικής και και προνοιακής 
μονάδας, καθώς και η ολική ή μερική μελέτη και κατα¬ 
σκευή των κτηριακών εγκαταστάσεων των τμημάτων ια¬ 
τρικής των πανεπιστημίων. 

β) Η με εντολή του Υπουργού Υγείας και Πρόνοιας κατά 

τις διατάξεις του Ν. 2519/97 μελέτη κατασκευή και εξο¬ 
πλισμός έργων ευρύτερης σημασίας των τομέων υγείας 
και πρόνοιας. 

γ) Η διοίκηση, επίβλεψη και παρακολούθηση των κατά 
τις προηγούμενες υποπαραγράφους (α) και (β) μελετών 
ή έργων. 

δ) Η ολική ή μερική ανάθεση, απ’ ευθείας ή με διαγωνι¬ 
σμό, σε τρίτους της μελέτης και/ή κατασκευής και/ή επέ¬ 
κτασης και/ή συντήρησης και/ή οργάνωσης και/ή εξοπλι¬ 
σμού νοσηλευτικών και προνοιακών μονάδων που εμπί¬ 
πτουν σύμφωνα με τις εκάστοτε ισχύουσες διατάξεις 
στην αρμοδιάτητά της καθώς και της επίβλεψης και / ή πα¬ 
ρακολούθησης της εκτέλεσης των σχετικών συμβάσεων 
και του ελέγχου των σχετικών μελετών. 

ε) η παροχή συμβουλών και η εισήγηση σε θέματα σχε¬ 
τικά με τα παραπάνω. 

στ) η με απόφαση του Υπουργού Υγείας και Πρόνοιας 
πρόσληψη συμβούλων οργάνωσης και διαχείρισης νοση¬ 
λευτικών ή προνοιακών μονάδωντου ευρύτερου τομές Υ¬ 
γείας και Πρόνοιας. 

Άρθρο 3 

Μετοχικό Κεφάλαιο 

Το μετοχικό κεφάλαιο της εταιρείας ανέρχεται στο πο¬ 
σό των διακοσίων εκατομμυρίων (200.000.000) δραχμών 
που ανπστοιχεί σε μία μετοχή ανήκουσα στο Κράτος και 
έχει καλυφθεί εξ ολοκλήρου με το αρχικό κεφάλαιο της 
ΔΕΠΑΝΟΜ δυνάμει του άρθρου, θπαρ.Ι του Ν.1398/83. 

Άρθρο 4 
Πόροι 

1. Πόροι της ΔΕΠΑΝΟΜ ΑΕ είναι: 

α. Τα έσοδα από το κεφάλαιο της, από επιχορηγήσεις 
του Δημοσίου από κονδύλια του Κρατικού Προϋπολογι¬ 
σμού σε βάρος του προγράμματος Δημοσίων Επενδύσε¬ 
ων, προκειμένου για λειτουργικές δαπάνες της και από 
τονταιαικό προϋπολογισμό καθώς και από προγράμματα 
που συγχρηματοδοτούνται από την Ευρωπαϊκή Ενωση ή 
άλλους διεθνείς Οργανισμούς. 

β. Τα έσοδα από δωρεές ή επιχορηγήσεις φυσικών ή νο¬ 
μικών προσώπων ύστερα από έγκριση του Υπουργού Υ¬ 
γείας και Πρόνοιας, προκειμένου να δημιουργηθούν ε¬ 
ντός του κατά το άρθρο 2 πλαισίου των σκοπών της, ε¬ 
γκαταστάσεις υπαγόμενες στους φορείς που 
εποπτεύονται από το Υπουργείο Υγείας και Πρόνοιας. 

γ. Τα πάσης φύσεως έσοδα από την εκπόνηση των με¬ 
λετών και την κατασκευή των έργων που πραγματοποιού¬ 
νται σύμφωνα με τους σκοπούς της. 

δ. Τα έσοδα από οποιοδήποτε περιουσιακό στοιχείο 
που παραχωρείται σ' αυτή για την εκτέλεση συγκεκριμέ¬ 
νου έργου και από οποιαδήποτε αιτία εντός των ορίων του 
σκοπού της ΔΕΠΑΝΟΜ ΑΕ και από την εκμετάλλευση των 
στοιχείων του ενεργητικού της. 

2. Για την αντιμετώπιση δαπανών που απαιτούνται πέ¬ 
ραν των άνω διατιθεμένων πόρων, η ΔΕΠΑΝΟΜ ΑΕ μπο¬ 
ρεί να λαμβάνει δάνεια από πιστωτικά ιδρύματα και υπό 
τους όρους του άρθρου 16 παρ. 3 του Ν. 1963/1991. 

Άρθρο 5 

Γενική Συνέλευση 

Η Γενική Συνέλευση της ΔΕΠΑΝΟΜ ΑΕ αποτελείται από 


το μοναδικό μέτοχο που είναι το Ελληνικό Δημόσιο που 
εκπροσωπείται από τον Υπουργό Οικονομικών. 

Άρθρο 6 

Αρμοδιότητες Γενικής Συνελεύσεως 
Οι αρμοδιότητες της Γενικής Συνελεύσεως είναι: 
α) η τροποποίηση του καταστατικού της εταιρείας ή τη 
λύση της εταιρείας σύμφωνα με τις ισχύουσες διατάξεις 
η οποία εγκρίνεται με έκδοση Προεδρικού Διατάγματος. 

β) η έγκριση του ισολογισμού της εταιρείας, των οικο¬ 
νομικών καταστάσεων της εταιρείας καθώς και η έγκριση 
της εκθέσεως πεπραγμένων του Διοικητικού Συμβουλίου. 

γ) η απαλλαγή των μελών του ΔΣ και των ελεγκτών από 
κάθε ευθύνη αποζημιώσεως. 

δ) ο ορισμός ελεγκτών κάθε εταιρικής χρήσης με την ε¬ 
πιφύλαξη των διατάξεων του Ν. 2414/1996 
ε) ο διορισμός εκκαθαριστών. 
στ) η κατάθεση αγωγών κατά των μελών του ΔΣ και των 
ελεγκτών σε περίπτωση παραβάσεως των εκ του νόμου 
καθηκόντωντους. 

Άρθρο 7 

Σύγκληση Γενικής Συνέλευσης 

1. Η Γενική Συνέλευση συγκαλείται από το Δ.Σ. υποχρε¬ 
ωτικά μια φορά το χρόνο στην έδρα της εταιρείας και έ¬ 
κτακτα εφόσον το ζητήσει ο μέτοχος, ή οι ελεγκτές εάν το 
σύνολο των ιδίων κεφαλαίων γίνει μικρότερο από το ήμι- 
συ του προβλεπόμενου στο άρθρο 3 μετοχικού κεφαλαί¬ 
ου, εάν ανακληθεί από τον αρμόδιο Υπουργό η έγκριση 
σύστασης της ΑΕ και τέλος οποτεδήποτε κρίνει το Δ.Σ. α¬ 
ναγκαία τη σύγκληση της Γ.Σ. 

2. Η Γενική Συνέλευση πρέπει να καλείται τουλάχιστον εί¬ 
κοσι μέρες πριν από την οριζόμενη για τη συνεδρίαση αυ¬ 
τής ημέρα, υπολογιζομένων και των εξαιρετέων ημερών, η 
δε σχετική πρόσκληση δημοσιεύεται στο τεύχος Ανωνύ¬ 
μων Εταιρειών και Εταιρειών Περιορισμένης Ευθύνης της 
Εφημερίδας της Κυβερνήσεως και περιλαμβάνει τον τόπο, 
τηνχρονολογία, την ώρατης συνεδρίασης καθώς καιτα θέ¬ 
ματα της ημερήσιας διατάξεως. Η πρόσκληση αυτή δημο¬ 
σιεύεται σε μια οικονομική και πολιτική εφημερίδα που κυ¬ 
κλοφορεί σε όλη την Ελλάδα και σε μια ημερήσια εφημερί¬ 
δα της έδρας της εταιρείας και τοιχοκολλάται σε εμφανή 
θέση στα γραφεία της εταιρείας. 

Μέσα στην ίδια προθεσμία η πρόσκληση αυτή γνωστο¬ 
ποιείται στη Διεύθυνση Εμπορίου της Νομαρχίας Αθη- 
νώΝ. Όταν πρόκειται για επαναληπτική συνεδρίαση της 
Γ.Σ. οι προθεσμίες αυτές συντέμνονται στο ήμισυ. 

Άρθρο 8 

Διαδικασία συνεδριάσεως της Γενικής Συνέλευσης 

1. Η Γενική Συνέλευση ευρίσκεται σε απαρτία και συνε¬ 
δριάζει επί των θεμάτων της ημερήσιας διατάξεως όταν 
παρίστανται σε αυτήν ο εκπρόσωπός του μετόχου ή ο νό¬ 
μιμος αναπληρωτής του. 

2. Οι αποφάσεις της Γενικής Συνέλευσης περιορίζονται 
στα θέματα τα αναγραφόμενα στην ημερήσια διάταξη 
που έχει δημοσιευτεί σύμφωνα με τα ανωτέρω. 

3. Η ημερήσια διάταξη της Γ.Σ. καταρτίζεται από το Δ.Σ. 
και περιλαμβάνει τις προτάσεις του καθώς και τις προτά¬ 
σεις των ελεγκτών. 

4. Οι αποφάσεις καταχωρούνται σε περίληψη σε ειδικό 
βιβλίο πρακτικών και υπογράφονται από τον εκπρόσωπο 

του μετόχου ή το νόμιμο αναπληρωτή του και το γραμμα¬ 
τέα της Γενικής Συνέλευσης και υποβάλλονται σε ανπ'- 
γραφο μέσα σε 20 ημέρες στην Νομαρχία Αθηνών, Διεύ¬ 
θυνση Εμπορίου. 

5. Στην Νομαρχία υποβάλλονται επίσης αντίγραφα των 
ετήσιων οικονομικών καταστάσεων μαζί με τις εκθέσεις 
του Δ.Σ. και των ελεγκτών, καθώς και η πρόσκληση με την 
ημερήσια διάταξη και τα σχετικά αντίγραφα των δημοσι¬ 
εύσεων της πρόσκλησης. 

Αρθρο 9 

Διοικητικό Συμβούλιο 

1. Το Διοικητικό Συμβούλιο (Δ.Σ.) είναι το ανώτατο διοι¬ 
κητικό όργανο της ΔΕΠΑΝΟΜ ΑΕ και κατά κύριο λόγο δια¬ 
μορφώνει τη στρατηγική και την πολιτική ανάπτυξης της 
εταιρείας ενώ εποπτεύει και ελέγχει τη διαχείριση της πε¬ 
ριουσίας της. 

2. Η θητεία του Δ.Σ. είναι πενταετής. 

3. Ο αριθμός των μελών του Δ.Σ. της ΔΕΠΑΝΟΜ ΑΕ εί¬ 
ναι εννέα (9). 

4. Το Δ.Σ. αποτελείται από έξη εκπροσώπους του Δημο¬ 
σίου, δύο εκπροσώπους των εργαζομένων που εκλέγο¬ 
νται με άμεση και καθολική ψηφοφορία, τηρουμένης ανα- 
λόγως της διαδικασίας για την ανάδειξη εκπροσώπων 
των εργαζομένων στα διοικητικά συμβούλια των Ν.Π.Δ.Δ. 
και από ένα πρόσωπο που υποδεικνύεται από την Οικονο¬ 
μική και Κοινωνική Επιτροπή (Ο.Κ.Ε), κατά τα οριζόμενα 
στην παράγραφο 3 του άρθρου 6 του Ν.2414/1996. 

Τα μέλη του Δ.Σ. πρέπει να διαθέτουν το απαιτούμενο 
για τη θέση τους κύρος και εμπειρεία ώστε να μπορούν να 
προωθήσουν το σκοπό της ΔΕΠΑΝΟΜ ΑΕ. Με την επιφύ¬ 
λαξη του άρθρου 6 παρ. 2του Ν. 2414/1996, όσον αφορά 
τους εκπροσώπους των εργαζομένων, τα μέλη του Δ.Σ. 
πρέπει να μην είναι συμβεβλημένα με τη ΔΕΠΑΝΟΜ ΑΕ 
και να μην έχουν εξαρτημένη σχέση από πρόσωπα που εί¬ 
ναι συμβεβλημένα με αυτή ή προσδοκούν όφελος από τη 
σύμβαση του εν λόγω προσώπου με τη ΔΕΠΑΝΟΜ ΑΕ. 

Ο Πρόεδρος και ο διευθύνων σύμβουλος θα είναι ο¬ 
πωσδήποτε μηχανικοί μέλη του Τεχνικού Επιμελητηρίου 
Ελλάδας. 

5. Οι εκπρόσωποι του Δημοσίου, μεταξύ των οποίων ο 
πρόεδρος και ο διευθύνων σύμβουλος ορίζονται με κοινή 
απόφαση των Υπουργών Εθνικής Οικονομίας, Οικονομι¬ 
κών και Υγείας και Πρόνοιας. 

Το υποδεικνυόμενο από την Ο.Κ.Ε μέλος προέρχεται α¬ 
πό φορείς σχετικούς με τον τομέα υγείας ή πρόνοιας και 
προτείνεται μέσα σε προθεσμία δύο (2) μηνών αφότου ει¬ 
δοποιηθεί η Ο. Κ. Ε από το Υπουργείο Εθνικής Οικονομίας. 
Η ίδια προθεσμία ισχύει και για την πρόταση εκπροσώπων 
των εργαζομένων. Αν οι προθεσμίες αυτές παρέλθουν ά¬ 
πρακτες, το Δ.Σ. συγκροτείται και λειτουργεί χωρίς τα μέ¬ 
λη αυτά. 

6. Τα μέλη του Δ.Σ. ανπκαθίστανται ή ανακαλούνται με 
την ίδια διαδικασία που διορίζονται. 

Άρθρο 10 

Λειτουργία διοικητικού συμβουλίου 

1. Το Δ.Σ. συγκαλείται με πρόσκληση του προέδρου του 
στην έδρα της εταιρείας και σε χρόνο που ορίζεται από 
αυτόν και βρίσκεται σε απαρτία παρόντων πέντε εκ των 
μελών του, μεταξύ των οποίων υποχρεωτικά ο Πρόεδρος 
ή αναπληρωτής του. 


Το Δ.Σ. συγκαλείται επίσης υποχρεωτικά από τον πρόε¬ 
δρό του εντός δέκα (10) ημερών από την επίδοση γρα¬ 
πτής αίτησης δύο (2) τουλάχιστον μελών του. Στην αίτη¬ 
ση προσδιορίζονται τα θέματα που τα μέλη ζητούν να πε- 
ριληφθούν στην ημερήσια διάταξη της συνεδρίασης. 

Η πρόσκληση στην οποία αναγράφονται τα θέματα της 
ημερήσιας διάταξης γνωστοποιείται τρεις (3) τουλάχι¬ 
στον ημέρες πριν από την ημέρα της συνεδρίασης. Σε κα- 
τεπείγουσες περιπτώσεις κατά την εκτίμηση του προέ¬ 
δρου, η πρόσκληση στην οποία γίνεται μνεία του κατεπεί- 
γοντος, μπορεί να γνωστοποιείται και την προηγούμενη 
της συνεδρίασης. Η διαδικασία και οι προθεσμίες δεν τη¬ 
ρούνται αν παρίστανται όλα τα μέλη του Δ.Σ. και κανείς 
δεν αντιλέγει στην πραγματοποίηση της συνεδρίασης και 
τη λήψη αποφάσεως. 

2. Οι αποφάσεις του Δ.Σ. λαμβάνονται κατά πλειοψηφία 
των παρόντων μελώΝ. Των συνεδριάσεων του Δ.Σ. δύνα- 
ται να μετέχουν άνευ δικαιώματος ψήφου ο γενικός διευ¬ 
θυντής, οι διευθυντές της επιχείρησης, ο νομικός σύμ¬ 
βουλος ή ο αναπληρωτής του, όπως και κάθε άλλο πρό¬ 
σωπο που καλείται από το Δ.Σ. 

3. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά τα οποία υπογράφονται 
από τον προεδρεύοντα και τα μέλη που παρίστανται στη 
συνεδρίαση. Τα μέλη δεν έχουν δικαίωμα να αρνηθούν 
την υπογραφή των πρακτικών των συνεδριάσεων στις ο¬ 
ποίες παρέστησαν. 

Σε περίπτωση μειοψηφίας είναι υποχρεωτική η αναφο¬ 
ρά στα πρακτικά καθώς και η αιτιολόγηση της άποψης. Αν 
κάποιο μέλος αρνείται να υπογράψει τα πρακτικά, γίνεται 
σχετική μνεία σε αυτά με μέριμνα του Προέδρου. 

Στο βιβλίο των πρακπκών καταχωρείται επίσης κατάλο¬ 
γος των παριστάντων κατά τη συνεδρίαση μελών του Δι¬ 
οικητικού Συμβουλίου. 

Τα αντίγραφα και τα αποτελέσματα των πρακτικών του 
Διοικητικού Συμβουλίου υπογράφονται από τον Πρόεδρο 
ή τον αναπληρωτή του, εφόσον ο Πρόεδρος κωλύεται ή 
από πρόσωπο που ορίζεται από το Διοικητικό Συμβούλιο 
με απόφασή του. Με μέριμνα και εποπτεία του Προέδρου 
τα πρακτικά τηρεί ο γραμματέας του Δ.Σ., ο οποίος λαμ¬ 
βάνει αποζημίωση κατά συνεδρίαση που ορίζεται με από¬ 
φαση του Διοικητικού Συμβουλίου. 

Άρθρο 11 

Αρμοδιότητες του Διοικητικού Συμβουλίου 

Το ΔΣ έχει τις εξής αρμοδιότητες: 

α) εγκρίνει τον ετήσιο προϋπολογισμό, τον απολογισμό 
και το λογαριασμό των αποτελεσμάτων χρήσεως καθώς 
και κάθε άλλο στοιχείο που προβλέπεται από τις γενικές ή 
ειδικές διατάξεις. 

β) Συντάσσει την ετήσια έκθεση πεπραγμένων που πε¬ 
ριέχει όλα τα οικονομικά στοιχεία που αφορούν τους ε¬ 
γκεκριμένους από το Διοικηπκό Συμβούλιο στόχους. Η 
έκθεση υποβάλλεται μέσα στους τρεις (3) πρώτους μήνες 
του έτους στους Υπουργούς Εθνικής Οικονομίας, και Υ¬ 
γείας και Πρόνοιας. 

γ) Καταρτίζει και εγκρίνει τόσο τον Κανονισμό Εσωτε¬ 
ρικής λειτουργίας της Επιχείρησης, όπου περιγράφεται η 
υπηρεσιακή διάθρωση, η κατανομή των αρμοδιοτήτων, οι 
σχετικές διαδικασίες καθώς και κάθε διαδικασία που α¬ 
φορά τη λειτουργία της Επιχείρησης όσο και τους προ- 
βλεπόμενους κανονισμούς σύμφωνα με το άρθρο 5 του 

Ν. 1398/1983. Οι Κανονισμοί αυτοί υποβάλλονται προς έ¬ 
γκριση στον Υπουργό Υγείας και Πρόνοιας και δημοσιεύ¬ 
ονται στην Εφημερίδα της Κυβέρνησης. 

δ) Καταρτίζει το Στρατηγικό και Επιχειρησιακό σχέδιο 
της Επιχείρησης το οποίο και υποβάλλει στον Υπουργό Ε¬ 
θνικής Οικονομίας και Υγείας και Πρόνοιας τηρουμένων 
των προβλεπομένων διατάξεων του άρθρου 3 του νόμου 
2414/25-6-96 (ΦΕΚ135 Τ. Α.) 

ε) Είναι αρμόδιο να προσλαμβάνει και να απολύει κατό¬ 
πιν εισηγήσεως του προέδρου και του διευθύνοντος συμ¬ 
βούλου όλο το προσωπικό της ΔΕΠΑΝΟΜ, σύμφωνα με 
τον Κανονισμό Καταστάσεως Προσωπικού, ο οποίος ε- 
γκρίνεται από τον Υπουργό Υγείας και Πρόνοιας. 

στ) Είναι αρμόδιο να διορίζει το γενικό διευθυντή και 
τους διευθυντές και να καθορίζει τις αρμοδιότητες τους 
σύμφωνα με τη διαδικασία, που θα προβλεφθεί στον α¬ 
νωτέρω Κανονισμό. 

ζ) Προτείνει την κατάρτιση Κανονισμών ή τροποποιήσε¬ 
ων των υπαρχόντων, στον Υπουργό Υγείας και Πρόνοιας, 
ο οποίος τους εγκρίνει, με την επιφύλαξη του κανονισμού 
μελετών και έργων που εγκρίνεται σύμφωνα με το άρθρο 
3παρ. 2 του Ν. 1398/1983. 

η) Ασκεί την οικονομική διαχείρηση της εταιρείας σύμ¬ 
φωνα με τα οριζόμενα στο καταστατικό. 

θ) ζητεί συμβουλές αλλοδαπών ή ημεδαπών ειδικών πε¬ 
ρί των θεμάτων της αρμοδιότητας της ΔΕΠΑΝΟΜ ΑΕ ε¬ 
μπειρογνωμόνων. 

ι) ενημερώνει τους εποπτεύοντες Υπουργούς όποτε 
του ζητηθεί. 

ια) παρακολουθεί την όλη λειτουργία της ΔΕΠΑΝΟΜ 
ΑΕ 

ιβ) αποφασίζει για όλα τα θέματα αρμοδιότητας της ΔΕ¬ 
ΠΑΝΟΜ ΑΕ, για οποία δεν είναι αποκλειστικώς αρμόδια η 
Γενική Συνέλευση. 

Αρθρο 12 

Αποζημίωση μελών του Διοικητικού Συμβουλίου 

Στα μέλη του Δ.Σ. μπορεί να χορηγείται αποζημίωση για 
τη συμμετοχή τους σ’ αυτό που το ποσό της ορίζεται με α¬ 
πόφαση του Υπουργού Υγείας και Πρόνοιας, που δημοσι¬ 
εύεται στην Εφημερίδα της Κυβερνήσεωςσύμφωνα με τις 
διατάξεις της παραγράφου 6 του άρθρου 4 του Ν. 1398/83. 

Αρθρο 13 

Ευθύνη μελών του Διοικητικού Συμβουλίου. 

Τα μέλη του Δ.Σ. ευθύνονται απένανπ στην εταιρεία για 
κάθε πταίσμα τους κατά την άσκηση των καθηκόντων 
τους, σύμφωνα με τις διατάξεις του Ν.2190/1920. 

Τα μέλη του Δ.Σ. υποχρεούνται να τηρούν απόλυτη ε¬ 
χεμύθεια για εμπιστευτικά θέματα της εταιρείας, των ο¬ 
ποίων έλαβαν γνώση με την ιδιότητά τους ως συμβού¬ 
λων. 

Άρθρο 14 

Απαγόρευση ανταγωνισμού - Συμμετοχή στα Δ.Σ. θυ¬ 
γατρικών εταιρειών. 

Απαγορεύεται στα μέλη του Δ.Σ. και στο προσωπικό της 
εταιρείας να ενεργούν κατά περίσταση ή κατ’ επάγγελμα 
χωρίς την άδεια της εποπτεύουσας αρχής, για δικό τους 
λογαριασμό ή για λογαριασμό τρίτων, πράξεις συναφείς 
με τους σκοπούς της εταιρείας ή να είναι εταίροι προσω¬ 
πικής εταιρείας ή ΕΠΕ, διαχειριστές, μέλη Δ.Σ., διευθυ¬ 


ντικά στελέχη, υπάλληλοι, ή αντιπρόσωποι εταιρειών που 
έχουν συναφή σκοπό με αυτούς της εταιρείας, καθώς και 
να μετέχουν ως εταίροι σε προσωπικές ή άλλης μορφής 
εταιρείες ή κοινοπραξίες που έχουν συναφείς σκοπούς 
με αυτούς της εταιρείας. 

Η ανωτέρω απαγόρευση ισχύει για μία τριετία μετά την 
καθοιονδήποτε τρόπο λήξη της θητείας του μέλους του 
Δ.Σ. ή αποχώρησής του από το Δ.Σ. 

Άρθρο 15 

Αρμοδιότητες Προέδρου Δ.Σ. 

Ο Πρόεδρος του Δ.Σ. είναι αρμόδιος να: 
α) συγκαλεί το Δ.Σ. και διευθύνει πς συνεδριάσεις αυ¬ 
τού. 

β) εκπροσωπεί την εταιρεία ενώπιον κάθε δικαστικής ή 
διοικητικής Αρχής οποιοσδήποτε βαθμού και δικαιοδο¬ 
σίας δεσμεύοντας τη ΔΕΠΑΝΟΜ ΑΕ με την υπογραφή 
του. Επίσης διορίζει πληρεξουσίους με εντολή να τον εκ¬ 
προσωπούν. 

γ) Συνάπτει συμβόλαιο διαχείρισης με τον Υπουργό Ε¬ 
θνικής Οικονομίας και τον Υπουργό Υγείας και Πρόνοιας 
στο οποίο καθορίζονται με λεπτομέρεια και στο πλαίσιο 
του Στρατηγικού Σχεδίου και του Επιχειρησιακού Σχεδί¬ 
ου, οι στόχοι που αναλαμβάνει να εκπληρώσει κατά τη 
διάρκεια της θητείας του τηρουμένων των διατάξεων του 
άρθρου 4του νόμου 2414/25-6-96 (ΦΕΚ 135 τ.Α.) 
δ) διορίζει πληρεξουσίους δικηγόρους 
ε) εποπτεύει την ομαλή λειτουργία της Εταιρείας, 
στ) εισηγείται μαζί με τον διευθύνοντα σύμβουλο στο 
Δ.Σ. τον ετήσιο προϋπολογισμό, την ετήσια Έκθεση Πε¬ 
πραγμένων και τον ισολογισμό ως και την πρόσληψη των 
διευθυντών, νομικού συμβούλου και του λοιπού προσω¬ 
πικού της ΔΕΠΑΝΟΜ ΑΕ. 

ζ) αναλαμβάνει κάθε αρμοδιότητα που του εκχωρεί το 
Διοικητικό Συμβούλιο. 

Άρθρο 16 

Διευθύνων Σύμβουλος 

1. Ο διευθύνων σύμβουλος είναι μέλος του Δ.Σ. και η ι¬ 
διότητά του δεν είναι ασυμβίβαστη με την ιδιότητα του 
Προέδρου του Δ.Σ. 

2. Ο διευθύνων σύμβουλος προίσταται όλων των υπη¬ 
ρεσιών της εταιρείας, διευθύνει το έργο της, λαμβάνει ό¬ 
λες πς αποφάσεις μέσα στα πλαίσια των διατάξεων που 
διέπουν τη λειτουργία της εταιρείας. 

Συγκεκριμένα υποβάλλει στο Δ.Σ. τις προτάσεις και ει¬ 
σηγήσεις που απαιτούνται για την πραγματοποίηση των 
σκοπών της εταιρείας, εκτελεί τις αποφάσεις του Δ.Σ., 
λαμβάνει όλα τα απαραίτητα μέτρα για την αναβάθμιση 
και αξιοποίηση του προσωπικού, προτείνοντας στο Δ.Σ. 
κανονισμούς προσωπικού και οργανογράμματα. 

Συνάπτει συμβόλαιο διαχείρισης με τον Υπουργό Εθνι¬ 
κής Οικονομίας και τον Υπουργό Υγείας και Πρόνοιας στο 
οποίο καθορίζονται με λεπτομέρεια και στο πλαίσιο του 
Στρατηγικού Σχεδίου και του Επιχειρησιακού Σχεδίου, οι 
στόχοι που αναλαμβάνει να εκπληρώσει κατά τη διάρκεια 
της θητείας του τηρουμένων των διατάξεων του άρθρου 
4 του νόμου 2414/25-6-96 (ΦΕΚ 135Τ.Α.) 

Όταν απουσιάζει ή κωλύεται, αναπληρώνεται στα καθή- 
κοντά του από άλλο μέλος του Δ.Σ. που ορίζεται με από¬ 
φαση του Δ.Σ. 

3. Η επιλογή του διευθύνοντος συμβούλου γίνεται σύμ- 

φωνα με τις διατάξεις του άρθρου 7 του Ν.2414/1996. 

Άρθρο 17 

Συμβούλιο Διεύθυνσης-Γενικός Διευθυντής 

1. Στην εταιρεία λειτουργεί συμβούλιο διεύθυνσης με 
κύρια αποστολή το συντονισμό και την εξασφάλιση της α¬ 
παραίτητης συνοχής της λειτουργίας της εταιρείας, την 
επίλυση σημαντικών προβλημάτων της τρέχουσας δια¬ 
χείρισης, την άσκηση κάθε άλλης δραστηριότητας που 
του εκχωρείτο ΔΣ. Στο συμβούλιο διεύθυνσης μετέχει ως 
πρόεδρος ο διευθύνων σύμβουλος και ο γενικός διευθυ¬ 
ντής, αν υπάρχει, και οι διευθυντές. 

Το ΔΣ εγκρίνει τον κανονισμό λειτουργίας του συμβου¬ 
λίου διεύθυνσης, ύστερα από πρόταση του διευθύνοντος 
συμβούλου. 

2.0 γενικός διευθυντής είναι ανώτατο στέλεχος της ε¬ 
πιχείρησης, προΐσταται αυτοτελούς τομέα δράσης και ο¬ 
ρίζεται ύστερα από πρόταση του διευθύνοντος συμβού¬ 
λου, με απόφαση του ΔΣ που προσδιορίζει και τις αρμο¬ 
διότητες του. 

Ο γενικός διευθυντής επιλέγεται από εξειδικευμένα 
στελέχη της επιχείρησης από το προσωπικό της ή ε¬ 
κτός αυτού, με απόσπαση ή με σύναψη ειδικής σύμβα¬ 
σης. 

Η αναγκαιότητα διορισμού γενικού διευθυντού εναπό¬ 
κειται στην κρίση του ΔΣ. 

Άρθρο 18 

Ελεγκτές 

1. Η Γενική Συνέλευση ορίζει τους Ορκωτούς Ελεγκτές 
(τακτικούς και αναπληρωματικούς) και καθορίζει την α¬ 
μοιβή τους για τον έλεγχο της Εταιρείας και των οικονο¬ 
μικών καταστάσεων. 

Οι ελεγκτές υποχρεούνται να παρακολουθούν την λογι¬ 
στική και διαχειριστική πορεία της Εταιρείας. Έχουν δι¬ 
καίωμα να λαμβάνουν γνώση όλων των βιβλίων και εγ¬ 
γράφων της εταιρείας, περιλαμβανομένων και των απο¬ 
φάσεων του Δ.Σ. Έχουν δικαίωμα εφόσον εξακριβώσουν 
παράβαση διατάξεων νόμου να αναφέρονται στην αρμό¬ 
δια εποπτεύουσα αρχή. Στο τέλος κάθε χρήσεως υπο- 
χρεούνται να ελέγχουν τον ισολογισμό, τα αποτελέσματα 
χρήσεως και τις άλλες οικονομικές καταστάσεις και να υ¬ 
ποβάλλουν έκθεση στην Τακπκή Γενική Συνέλευση και 
στο Υπουργείο Υγείας και Πρόνοιας για το πόρισμα του ε¬ 
λέγχου. 

Ειδικά η έκθεση των ελεγκτών πρέπει να περιλαμβάνει: 

α) αν παρασχέθηκαν οι αναγκαίες πληροφορίες από τα 
όργανα της ΔΕΠΑΝΟΜ ΑΕ για την εκτέλεση του έργου 
των ελεγκτών. 

β) αν υπήρξε τροποποίηση στη μέθοδο απογραφής και 
τήρησης των λογαριασμών σε σχέση με την προηγούμε¬ 
νη χρήση. 

γ) αν τηρείται κανονικά ο λογαριασμός κόστους παρα¬ 
γωγής. 

δ) αν έγινε επαλήθευση και συμφωνία του περιεχομέ¬ 
νου της Έκθεσης Πεπραγμένων του Δ.Σ. με τις σχετικές 
οικονομικές καταστάσεις. 

ε) αν το προσάρτημα περιλαμβάνει τις πληροφορίες 
τωνπαρ. 1 και 2του άρθρου 13α του Κ.Ν. 2190/1920. 

στ) αν έγινε επαλήθευση της συμφωνίας του προσαρ¬ 
τήματος με τις σχετικές οικονομικές καταστάσεις. 


3. Οι ελεγκτές ευθύνονται κατά την άσκηση^ων καθη¬ 
κόντων τους για κάθε πταίσμα. 

Άρθρο 19 

Εταιρική χρήση - Ετήσιες Οικονομικές Καταστάσεις 

1. Η εταιρική χρήση έχει διάρκεια 12 μηνών, άρχεται την 
πρώτη (1) Ιανουάριου και λήγει την τριακοστή πρώτη (31) 
Δεκεμβρίου κάθε έτους. Κατ’ εξαίρεση η πρώτη εταιρική 
χρήση δύναται να έχει διάρκεια μέχρι είκοσι τέσσερις μή¬ 
νες (24). 

2. Στο τέλος κάθε χρήσεως το Δ.Σ. κλείνει τους λογα¬ 
ριασμούς, συντάσσει λεπτομερή απογραφή της περιου¬ 
σίας της ΔΕΠΑΝΟΜ ΑΕ και καταρτίζει τις ετήσιες οικονο¬ 
μικές καταστάσεις σύμφωνα με τις ισχύουσες εκάστοτε 
διατάξεις. 

Οι ετήσιες οικονομικές καταστάσεις περιλαμβάνουν: 

α) τον ισολογισμό, β) αποτελέσματα χρήσεως. γ) τον πί¬ 
νακα διάθεσης αποτελεσμάτων, δ) το προσάρτημα. 

Τα έγγραφα αυτά αποτελούν ενιαίο σύνολο και ελέγχο¬ 
νται όπως ορίζεται στα άρθρα 36, 36α και 37 του κ.Ν. 
2190/1920. 

3. Οι ετήσιες οικονομικές καταστάσεις καταρτίζονται υ¬ 
ποχρεωτικά σύμφωνα με τις διατάξεις των άρθρων 42α, 
42β, 42γ, δ2δ, 42ε, 43, 43α, 43β, - 11 και 112 του Κ.Ν. 
2190/1920 και θα πρέπει να εμφανίζουν με απόλυτη σα¬ 
φήνεια την πραγματική εικόνα ης περιουσιακής διάρθρω¬ 
σης της χρηματοοικονομικής θέσης και των αποτελεσμά¬ 
των χρήσης της ΔΕΠΑΝΟΜ ΑΕ. 

4. Για τη λήψη έγκυρης απόφασης από τη Γενική Συνέ¬ 
λευση σχετικά με τις οικονομικές καταστάσεις που έχουν 
εγκριθεί από το Δ.Σ. πρέπει προηγουμένως να έχουν θε¬ 
ωρηθεί από τον Προϊστάμενο του λογιστηρίου, από τον 
Διευθυντή Οικονομκών, από τον διευθύνοντα σύμβουλο 
και από τον Πρόεδρο του Δ.Σ. 

Τα παραπάνω πρόσωπα σε περίπτωση διαφωνίας από 
πλευράς νομιμότητας του τρόπου κατάρτισης των οικο¬ 
νομικών καταστάσεων οφείλουν να εκθέτουν γραπτά τις 
αντιρρήσεις τους στη Γενική Συνέλευση. 

5. Η δομή του ισολογισμού και του λογαριασμού «απο¬ 
τελέσματα χρήσεως» και ιδιαίτερα η ακολουθούμενη στο 
πλαίσιο του Κ. Ν. 2190/1920 ως ισχύει μορφή εμφάνισης 
των οικονομικών καταστάσεων απαγορεύεται να μετα¬ 
βάλλεται από τη μία χρήση στην άλλη. 

Παρέκκλιση από την αρχή αυτή επιτρέπεται μόνο σε ε¬ 
ξαιρετικές περιπτώσεις, με τον όρο ότι η παρέκκλιση αυ¬ 
τή θα αναφέρεται στο προσάρτημα και θα αιτιολογείται ε- 
παρκώς. 

6. Οι λογαριασμοί που προβλέπονται στα υποδείγματα 
στα οποία παραπέμπουν τα άρθρα 42γ και 42 δ του Κ.Ν. 
2190/1920 ως ισχύει καταχωρούνται στον ισολογισμό, 
στο λογαριασμό «αποτελέσματα χρήσεως» και τον πίνα¬ 
κα διαθέσεως αποτελεσμάτων ξεχωριστά ο καθένας και 
με τη σειρά που καθορίζεται στα υποδείγματα αυτά. 

Λογαριασμός στον οποίο δεν υπάρχει ποσό ούτε της 
κλεισμένης, ούτε της προηγούμενης χρήσης, παραλείπε- 
ται. 

Επιτρέπεται η παραπέρα ανάλυση των λογαριασμών 
που παρατίθεται στα υποδείγματα των άρθρων 42γ και 42 
δ του Κ.Ν. 2190/1920 ως ισχύει, με τον όρο ότι δεν θα με¬ 
ταβάλλεται η σειρά των λογαριασμών αυτών. Επίσης επι¬ 
τρέπεται η προσθήκη και άλλων λογαριασμών εφόσον το 
περιεχόμενό τους δεν περιλαμβάνεται σε κάποιον από 




5112 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τους υποχρεωτικούς λογαριασμούς των παραπάνω υπο¬ 
δειγμάτων. 

Όταν ένα στοιχείο ενεργητικού ή παθητικού συσχετίζε¬ 
ται με περισσότερους από ένα υποχρεωτικούς λογαρια¬ 
σμούς, το στοιχείο αυτό καταχωρείται στον λογαριασμό 
στον οποίο προσιδιάζει περισσότερο, αλλά η σχέση του 
με τους άλλους λογαριασμούς αναφέρεται στο προσάρ¬ 
τημα για την κατανόηση των οικονομικών καταστάσεων. 

7. Η δομή και οι τίτλοι των λογαριασμών που έχουν α¬ 
ραβική αρίθμηση στα υποδείγματα του ισολογισμού και 
λογαριασμού «αποτελέσματα χρήσεως» στα οποία παρα¬ 
πέμπουν τα άρθρα 42γ και 42δ του Κ.Ν. 2190/1920 πρέπει 
να προσαρμόζονται ανάλογα, ώστε οι χρησιμοποιούμενοι 
τίτλοι λογαριασμών να υποδηλώνουν με σαφήνεια τα α- 
πεικονιζόμενα στοιχεία. Κάθε προσαρμογή που γίνεται 
σύμφωνα με τα παραπάνω αναφέρεται και αιτιολογείται 
στο προσάρτημα. 

8. Οι λογαριασμοί των υποδειγμάτων του ισολογισμού 
καιτωναπστελεσμάτωνχρήσεως στα οποία παραπέμπουν 
τα άρθρα 42γ και 42δ του Κ.Ν. 2190/1920, οι οποίοι έχουν 
αραβική αρίθμηση, μπορούν να συγχωνεύονται όταν: 

α) Τα ποσά τους είναι ασήμαντα και η συγχώνευσή τους 
θα θίγει τις αρχές της παραγράφου 2 του άρθρου 42α του 
παραπάνω νόμου. 

β) η συγχώνευση γίνεται για χάρη μεγαλύτερης σαφή¬ 
νειας με τον όρο ότι οι συγχωνευόμενοι λογαριασμοί θα 
αναλύονται στο προσάρτημα. 

9. Τα ποσά των λογαριασμών του ενεργητικού και του 
παθητικού του ισολογισμού, καθώς και του λογαριασμού 
«αποτελέσματα χρήσεως», απεικονίζονται σε δύο τουλά¬ 
χιστον στήλες, στις οποίες αντιπαρατίθενται τα αντίστοι¬ 
χα και ομοειδή κονδύλια της κλεισμένης και της προη¬ 
γούμενης χρήσης. Σε περίπτωση όμως που στοιχεία της 
προηγούμενης χρήσης δεν είναι ομοειδή και συγκρίσιμα 
με τα αντίστοιχα της κλειόμενης χρήσης, γίνεται κατάλ¬ 
ληλη αναμόρφωσή τους. Κάθε τέτοια αναμόρφωση ανα- 
φέρεται και επεξηγείται στο προσάρτημα. 

10. Εάν η εταιρεία ιδρύσει υποκαταστήματα ενσωματώ¬ 
νει στον ετήσιο ισολογισμό και στον λογαριασμό «αποτε¬ 
λέσματα χρήσεως» τα ενεργητικά και παθητικά στοιχεία, 
καθώς και τα έσοδα και τα έξοδα των υποκαταστημάτων 
της και συγχωνεύει τα σχετικά ποσά στους οικείους λο¬ 
γαριασμούς του ισολογισμού και των «αποτελεσμάτων 
χρήσεως», συμψηφίζοντας κάθε αμοιβαία χρέωση και α¬ 
παίτηση τόσο των υποκαταστημάτων μεταξύ τους όσο και 
μεταξύ υποκαταστημάτων του κεντρικού. 

11. Απαγορεύεται οποιοσδήποτε συμψηφισμός μεταξύ 
των κονδυλίων των λογαριασμών ενεργητικού και παθητι¬ 
κού ή των λογαριασμών εσόδων και εξόδων και η εμφάνι¬ 
ση μόνο της μεταξύ τους διαφοράς. 

12. Ο ισολογισμός καταρτίζεται σε δύο παράπλευρα 
σκέλη, στο πρώτο από τα οποία περιλαμβάνεται το ενερ¬ 
γητικό και στο δεύτερο το παθητικό, σύμφωνα με το υπό¬ 
δειγμα της παραγράφου 4.1.103 του άρθρου 1 του Π.Δ. 
1123/1980 « περί ορισμού του περιεχομένου και του χρό¬ 
νου ενάρξεως της προαιρετικής εφαρμογής του Γενικού 
Λογιστικού Σχεδίου» (ΦΕΚ Α 75/1980), σε συνδυασμό με 
όσα ορίζονται σπς παραγράφους 4.1.101 και 4.1.102 του 
άρθρου 1 του ιδίου Π.Δ., αναφορικά με το περιεχόμενο 
κάθε κατηγορίας και κάθε λογαριασμού του ισολογισμού 
αυτού. 

13.0 λογαριασμός «αποτελέσματα χρήσεως» καταρτί¬ 
ζεται σε κάθετη διάταξη σύμφωνα με το υπόδειγμα της 


παραγράφου 4.1.202 του άρθρου 1 του Π.Δ. 1123/1980, 
σε συνδυασμό με όσα ορίζονται στην παράγραφο 4.1.201 
του άρθρου 1 του ιδίου Π.Δ. αναφορικά με το περιεχόμε¬ 
νο κάθε επιμέρους κατηγορίας του λογαριασμού αυτού. 

14.0 «πίνακας αποτελεσμάτων» καταρτίζεται σύμφωνα 
με το υπόδειγμα της παραγράφου 4.1.302 του άρθρου 1 
του Π.Δ. 1123/1980 σε συνδυασμό με όσα ορίζονται στην 
παράγραφο 4.1.301 του ιδίου Π.Δ. αναφορικά με το πε¬ 
ριεχόμενο κάθε επιμέρους κατηγορίαςτου πίνακα αυτού. 

15. Οι ετήσιες οικονομικές καταστάσεις υποβάλλονται 
στις διατυπώσεις της δημοσιότητας με την μορφή και το 
περιεχόμενο με βάση το οποίο ο ελεγκτής ή οι ελεγκτές 
της εταιρείας έχουν συντάξει την έκθεση ελέγχου τους. 

Αν οι ελεγκτές έχουν παρατηρήσεις ή αρνούνταιτην έκ¬ 
φραση γνώμης τότε το γεγονός αυτό πρέπει να αναφέρε- 
ται και να αιτιολογείται στις δημοσιευόμενες οικονομικές 
καταστάσεις, εκτός αν αυτό προκύπτει από το δημοσιευ¬ 
όμενο πιστοποιητικό ελέγχου. 

16. Αντίγραφα των ετήσιων οικονομικών καταστάσεων 
με τις σχετικές εκθέσεις του Δ.Σ. και των ελεγκτών υπο¬ 
βάλλονται από την εταιρεία στην αρμοδία εποπτεύουσα 
αρχή σε είκοσι (20) τουλάχιστον ημέρες πριν από την Γε¬ 
νική Συνέλευση των μετόχων. 

17. Το Δ.Σ. της εταιρείας υποχρεούται να δημοσιεύει 
τον ισολογισμό, τον λογαριασμό «αποτελέσματα χρήσε¬ 
ως» και τον «πίνακα διαθέσεως αποτελεσμάτων» μαζί με 
το σχετικό πιστοποιητικό ελέγχου, σε περίπτωση ελέγχου 
από ορκωτούς λογιστές, είκοσι (20) τουλάχιστον ημέρες 
πριν από την Γενική Συνέλευση: 

α) Σε μία ημερήσια πολιτική εφημερίδα που έχει τις προ¬ 
ϋποθέσεις του άρθρου 3 του Ν.Δ. 3757/1957 όπως αυτό 
ισχύει, η οποία εκδίδεται στην Αθήνα και έχει ευρύτερη 
κυκλοφορία κατά την κρίση του Δ.Σ. 

β) Σε μία ημερήσια οικονομική εφημερίδα που έχει τις 
προϋποθέσεις της παραγράφου 2 του άρθρου 26 του 
Κ.Ν. 2190/1920 ως ισχύει και 

γ) Στην Εφημερίδα της Κυβερνήσεως. 

Μέσα σε είκοσι ημέρες (20) ημέρες από την έγκριση των 
οικονομικών καταστάσεων από την τακτική Γενική Συνέ¬ 
λευση υποβάλλεται στην αρμόδια εποπτεύουσα Αρχή ε¬ 
πικυρωμένο αντίγραφο των πρακτικών της και αντίγραφο 
των οικονομικών καταστάσεων που εγκρίθηκαν. 

Άρθρο 20 

Οικονομική Διαχείριση. 

1. Η οικονομική διαχείριση τηςΔΕΠΑΝΟΜ ΑΕ γίνεται α¬ 
πό το Δ. Σ. μετά από εντολή του προς τα όργανα διοίκησης 
και διαχείρισης σύμφωνα με τους κανόνες της ιδιωτικής 
οικονομίας και ανάλογα με τους υφιστάμενους κανόνες 
της λογισπκής και ελεγκτικής. 

Επίσης το Δ.Σ. καταρτίζει Κανονισμό Οικονομικής Λει¬ 
τουργίας και Διαχείρισης ο οποίος περιλαμβάνει: 

α) τον ετήσιο προγραμματισμό β) τον τρόπο εκτέλεσης, 
γ) τη διαχειριστική λειτουργία, δ) τις προμήθειες και τον 
τρόπο προμηθειών, ε) τον τρόπο κοστολόγησης προϋπο- 
λογιστικά και απολογιστικά στ) την ταμειακή λειτουργία. 

2.0 έλεγχος της διαχείρισης της ΔΕΠΑΝΟΜ ΑΕ ασκεί¬ 
ται από τον Υπουργό υγείας και Πρόνοιας και από τα αρ¬ 
μόδια ελεγκτικά όργανα. 

Άρθρο 21 

Λύση και εκκαθάριση της εταιρείας. 

1. Η εταιρεία λύεται με τη λήξη της διάρκειάς της ή με α- 

πόφαση της Γενικής Συνελεύσεως. 

2. Τη λύση της εταιρείας ακολουθεί η εκκαθάριση αυ¬ 
τής. Η Γενική Συνέλευση με απόφασή της ορίζει τρείς εκ- 
καθαριστές, οι οποίοι ασκούν όλες τις αρμοδιότητες του 
Δ.Σ., τις συναφείς προς τη διαδικασία και τον σκοπό της 
εκκαθάρισης όπως αυτές έχουν τυχόν περιοριστεί από τη 
Γενική Συνέλευση προς τις αποφάσεις της οποίας υπο- 
χρεούνται να συμμορφώνονται. Ο διορισμός των εκκαθα¬ 
ρίσουν συνεπάγεται αυτοδικαίως την παύση της εξου¬ 
σίας των μελών του Δ.Σ. και του Ελεγκτού. 

3. Σύμφωνα με τα παραπάνω διοριζόμενοι εκκαθαρι- 
στές οφείλουν με την ανάληψη των καθηκόντων τους να 
ενεργήσουν απογραφή της εταιρικής περιουσίας και να 
δημοσιεύσουν στον Τύπο και στην Εφημερίδα της Κυβερ- 
νήσεως (Τεύχος ΑΕ και ΕΠΕ) τον ισολογισμό, αντίτυπο 
του οποίου υποβάλλεται στο Υπουργείο Εμπορίου. 

4. Την ίδια υποχρέωση έχουν οι εκκαθαριστές και κατά 
τη λήξη της εκκαθάρισης. 

5. Η Γενική Συνέλευση διατηρεί όλα τα δικαιώματα αυ¬ 
τής κατά τη διάρκεια της εκκαθάρισης. 

6. Οι λογαριασμοί της εκκαθάρισης εγκρίνονται από τη 
Γενική Συνέλευση η οποία επίσης αποφασίζει και για την 
απαλλαγή των εκκαθαριστών από κάθε ευθύνη. 

Άρθρο 22 

Θέματα προσωπικού 

Τα σχετικά με την πρόσληψη και την κατάσταση γενικά 
του προσωπικού της ΔΕΠΑΝΟΜ ΑΕ καθορίζονται στον 
Κανονισμό Κατάστασης Προσωπικού, τηρουμένων των 
διατάξεωντου Ν.1398/1983. 

Άρθρο 23 

Μεταβατικές Ρυθμίσεις 

α.Το Δ.Σ που λειτουργεί κατά τη δημοσίευση του παρό¬ 


ντος εξακολουθεί να ασκεί τις αρμοδιότητες του μέχρι 
τον ορισμό του νέου και όχι πέραν της 31-12-99. 

β. Η υπηρεσιακή και εργασιακή κατάσταση του προσω¬ 
πικού που υπηρετεί κατά τη δημοσίευση του παρόντος με 
σύμβαση εργασίας ιδιωτικού δικαίου αορίστου και ορι¬ 
σμένου χρόνου δεν μεταβάλλεται επιφυλασσόμενων των 
διατάξεων του Κανονισμού Καταστάσεως Προσωπικού 
και των σχετικών διατάξεων του Ν. 1398/83. 

Άρθρο 24 

Προνόμια 

Η ΔΕΠΑΝΟΜ ΑΕ απολαύει όλων των διοικητικών, οικο¬ 
νομικών και δικαστικών ατελειών, καθώς και όλων των δι- 
κονομικών προνομίων του Δημοσίου, όπως αυτά ορίζο¬ 
νται στους Ν.1398/1983, Ν. 1418/84 άρθρο 28 παρ.2 πε¬ 
ρίπτωση γ και Ν. 2737/99. Οι διατάξεις που ισχύουν για το 
Δημόσιο του Κώδικα περί Δικών του Δημοσίου ισχύουν 
και για τη ΔΕΠΑΝΟΜ. 

Άρθρο τέταρτο 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 21 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΚΑΙ ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

I. ΠΑΠΑΝΤΩΝΙΟΥ Κ. ΛΑΛΙΩΤΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ.ΠΑΠΑΔΗΜΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήηρ: νννννν.βΙ.ςΓ 
β-ΓΠΒίΙ: νΥΘ0ΓΠ33ίβ|· @ βΐ·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε,Κ. και 

αποστολή Φ.Ε.Κ. 5248 320 



ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 

ΘΕΣΣΑΛΟΝΙΚΗ 


5230 841 

Βασ. Όλγας 227 - Τ.Κ. 54100 

(031) 423 956 

5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 185 31 

4135 228 

5239 762 

ΠΑΤΡΑ 


5248 141 

Κορίνθου 327-Τ.Κ. 26223 

(061) 6381 100 

5248 188 

ΙΩΑΝΝΙΝΑ 


5248 785 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531)22 858 


Διοικητήριο Τ.Κ. 411 10 
ΚΕΡΚΥΡΑ 

(041) 597449 


Σαμαρά 13 Τ.Κ. 491 00 
ΗΡΑΚΛΕΙΟ 

(0661)89 127/89 120 


Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 


Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ " Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( - 8 σε \(δ ε ς Και ά νω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ,λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 *» 

750 » 

3.500 » 

1.500 >» 

750 » 

250 ·> 

500 » 

150 » 

500 » 

12.500 » 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


250.000 » 


* Οι συνδρομές του εσωτερικού προπληρώνονται στα Δημόσια Τάμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























